Komzomp bremañ diwar-benn Ifig hag e di-feurm. Ne oan ket  amañ pa oa c'hoarvezet an darvoud emaon o vont da gontañ; Ifig e-unan en doa kontet anezhañ din. Ne oan ket amañ dre m'edon e ti Fañch o lazhañ un houad. Ken enouet ha ni e oa en devezh-se. Chomet e oa e-pad ar mintinvezh da sellet ouzh ar yer; ar yer o tebriñ, ar yer o kousket, ar yer o c'horiñ... Merzet en doa e oa ur yar kalz treutoc'h eget ar re all. Goude bezañ debret e verenn ez eas da gerc'hat bangounell e varc'h-houarn evit c'hwezhañ aer enni. War-lerc'h bezañ paket ar yar dreut ha lakaet ar benveg e  toull he revr e krogas Ifig da c'hwezhañ; kement ha kement ma tarzhas ar yar ! Pa zegouezhas ar paotr er gegin e-lec'h ma 'oa an holl oc'h evañ ur banne kafe ne voe klevet trouz ebet mui. A greiz-holl e redas an tad war-zu ar pellgomz, an tad-kozh davit al louzoù hag ar vamm hag ar vamm-gozh a lammas war ar bugel da vriata anezhañ. P'o deus gouezet ar pezh a oa c'hoarvezet e gwirionez e c'hellan lavar deoc'h ne oa ket laouen Ifig. N'eo ket dav din lavaret ez eo marvet en e di, eñ ivez, dres e-giz Aogust hag  Emil.